Hinn ungi Skagamaður Björn Jónsson skoraði um helgina í fyrsta leik tímabilsins með U - 19 ára liði Heerenveen gegn Utrecht . Björn var í byrjunarliðinu og lék allan leikinn . Hann stóð sig frábærlega og skoraði sigurmarkið með skalla , en leiknum lauk 3 - 2 . Björn hefur leikið mjög vel á undirbúningstímabilinu og skorað fjölda marka . Hann fór til Heerenveen árið 2005 , en hann er aðeins 16 ára gamall og var á sínum tíma yngsti atvinnumaður sem farið hefur erlendis til spilamennsku , þá 14 ára gamall . Hjá liðinu leikur annar Skagamaður , Arnór Smárason .